Odense Adresse-Contoirs Efterretninger, 1838-03-21
Følgende er den sidstbelovede Skrivelse, som Udgiveren, under Adresse til Hr. Kjøbmand og Havnekommissair Ridder af Dannebrog B. J. Hansen i Veile, har modtaget til Jndrykkelse i Avisen fra nogle Landsmænd i Amerika: Ellicotville, Catskill, Newyork og Albanyden 10 Januar 1838. Høistærede Hr. Cancellieraad, Den Jnteresse, hvormed vi, medens vi endnu levede i vort Fødeland, saae Efterretninger modtagne og og fra Amerika, opmuntrer os til at meddele Dem Nedenstaaende, som vi, hvis De maatte ansee det passende, ønske optaget i Deres almeen yndede Avis. Til at give Efterretninger om Landet i Almindelighed er dette Blad for lidet og vi ville derfor indskrænke os til nogle faa bemærkninger i Henseende til de Udsigter, der tilbyde sig for dem, der have isinde at udvandre hertil, forat nedsætte sig. Dette turde fornemmelig være tilraadeligt for Haandværkere og Landmænd. De Førstnævnte kunne heri et opblomstrende Land, hvor Folkemængden siden Løsrivelsen, fra det engelske Herredømme, er stegen i en overordentlig Progression og hvor Fornødenhederne i samme Grad tiltage, være sikkre paa at finde Beskjæftigelse, som lønnes langt bedre end paa noget Sted i Europa. For de Sidstnævnte tilbyde de store, endnu udyrkede Strækninger, som findes i alle de nordamerikanske Stater, Leilighed til at erhverve et lykkeligt og sorgfrit Udkomme. Ja selv den simple Arbeider, eller som han i Danmark kaldes Dagleieren, kan, naar han er heldig nok til at komme paa de rette Pladser, være vis paa at kunne ernære sig og Sine langt bedre end det i Almindelighed er muligt i Europa. At finde saadanne passende Steder, er det vanskeligste for de Fremmede. En stor Deel af dem forblive i Søestæderne og i de store Stæder i de østlige Stater: men netop fordi saamange vælge disse til Opholdsted, er det vanskeligere for den Enkelte at komme frem. Andre, især de der agte at kjøbe Land, gaae ind i det fjerne Vesten og forbruge paa Reisen derhen den lille Capital, de behøve til deres første Nedsættelse. En Deel gaaer til Syden, hvor Klimatet ofte er usundt og Heden stedse uvant og trykkende, især for Nordboen. Vi formeene derimod, at det Jndre af de nordlige Stater i alle Henseender er meest passende og fordeelagtigt, for Udvandreren fra det nordlige Europa. Klimatet er sundt og ligt det i Nordtydskland og Danmark. Reisen igjennem Landet er mindre kostbar og meere beqvem De mange derværende Fabriker give Haandværkeren Leilighed til at erholde Arbeide og Landmanden kan være vis paa stedse at finde god Afsætning for sine Producter. Af alle de nordamerikanske Stater er New-Pork Staten den meest blomstrende og den, som besidder de fleste af de omtalte Fortrin. Disse Omstændigheder, antage vi, have ledet en her bosat, dansk Mand, Maler Christian Hansen, som har leveret flere Bidrag om Amerika til Deres Blad, til at vælge en Plads i den sydvestlige Deel af New-York-Staten til sit fremtidige Opholdsted og der at samle endeel danske, norske og tydske Familier, som allerede ere bosatte her og ere sindede at gaae til det Jndre. Hansen som nøie kjender Landets Jndretninger og stedse med Jver og Velvillie har taget sig af sine hertil kommende Landsmænd, har gjort de fornødne forberedende Skridt ved Aftale med nogle Mænd, der eie betydelige Landstrækninger i Cattaraugus County og Omegnen, og næste Foraar ville de af Os, som ikke allerede der ere bosatte, drage derhen. Landet er sundt og frugtbart, Klimattet er omtrent som det danske og Udsigterne til at det hurtigt vil stige i Cultur og Velstand, ere høist sandsynlige og tillokkende. Cattaraugus County har allerede omtrent 30,000 Jndbyggere samt flere blomstrende Stæder og de mange Forbedringer med Jernbaner og Canaler, som allerede ere i Gang eller snart ville blive satte i Værk, ville upaatvivleligt i en kort Tid bringe dette County og Omegnen til en usædvanlig Høide. Eierne af Landet, som gjøre Alt muligt for at understøtte Colonisterne og sætte dem i Gang, ere villige til at sælge Landet uden Udbetaling, for den billige Priis af omtrent 3 Dollars for 1 Aker, eller omtrent 2/3 Tønde Land dansk Maal. Opførelsen af en stor Deel nye Bygninger vil strax forskaffe de fleste Professionister Beskjæftigelse og Fortjeneste. Om Rigtigheden af det vi her have anført, have vi tildeels personligt overbeviist os og kjært skulde det være os, om disse Linier maatte bidrage til at lede Opmærksomheden hos Udvandrere fra Danmark hen paa den omtalte Plads. De ville finde Landsmænd, som forstaae Sproget og kunne hjælpe dem med Raad og Daad i Begyndelsen, og, ligesom vi selv have Grund til de bedste Forhaabninger, saaledes tvivle vi heller ikke paa, at ogsaa de ville finde dem tilfredse og lykkelige. Vi have bragt i Erfaring, at Hr. Hansen med det første vil udgive et lille Skrift i Danmark, indeholdende udførlige Efterretninger om den projecterede Colonie, og Enhver, der interesserer sig for Sagen, vil derved erholde den fornødne nærmere Kundskab om samme. F. Döbne. P. Hersleb. G. Fog. R. Loberg. I. Kier Madsen. C. Lange. H. Christensen. R. Møller.